Document ID: 32001R1814

Κανονισμός (ΕΚ) αριθ. 1814/2001 της Επιτροπής
της 14ης Σεπτεμβρίου 2001
για την έγκριση των μεταφορών μεταξύ των ποσοτικών ορίων για τα κλωστοϋφαντουργικά προϊόντα και τα είδη ένδυσης καταγωγής Μακάο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 391/2001(2), και ιδίως το άρθρο 7,
Εκτιμώντας τα ακόλουθα:
(1) Το άρθρο 7 της συμφωνίας μεταξύ της Ευρωπαϊκής Κοινότητας και του Μακάο για το εμπόριο κλωστοϋφαντουργικών προϊόντων, που μονογράφηκε στις 19 Ιουλίου 1986 και εγκρίθηκε με την απόφαση 87/497/ΕΟΚ του Συμβουλίου(3), όπως τροποιήθηκε τελευταία με συμφωνία υπό μορφή ανταλλαγής επιστολών που μονογραφήθηκε στις 22 Δεκεμβρίου 1994 και εκγρίθηκε με την απόφαση 95/131/ΕΚ του Συμβουλίου(4), προβλέπει ότι επιτρέπονται οι μεταφορές μεταξύ κατηγοριών και ετών ποσόστωσης.
(2) Το Μακάο υπέβαλε αίτηση για μεταφορές μεταξύ ετών ποσόστωσης, στις 20 Ιουνίου 2001.
(3) Οι μεταφορές που ζήτησε το Μακάο εμπίπτουν εντός των ορίων των διατάξεων ευελιξίας που αναφέρονται στο άρθρο 7 του κανονισμού (ΕΟΚ) αριθ. 3030/93 και καθορίζονται στο παράρτημα VIII αυτού.
(4) Είναι επομένως σκόπιμο να γίνει αποδεκτή η αίτηση.
(5) Θα ήταν σκόπιμο ο παρών κανονισμός να τεθεί σε ισχύ την επόμενη ημέρα από τη δημοσίευσή του, ώστε να μπορέσουν οι επιχειρήσεις να επωφεληθούν το ταχύτερο δυνατό.
(6) Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Εγκρίνονται για το έτος ποσόστωσης 2001 οι μεταφορές μεταξύ των ποσοτικών ορίων για τα κλωστοϋφαντουργικά προϊόντα καταγωγής Μακάο, όπως καθορίζονται με τη συμφωνία μεταξύ της ΕΚ και του Μακάο για το εμπόριο κλωστοϋφαντουργικών προϊόντων, σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Σεπτεμβρίου 2001.

Labels: 3
1
18